इस रैकेट का भंडाफोड़ मार्च में किया गया था, जब अभिनेत्री प्रीति सूद के दोस्त के फोन कर उन्हें बताया था कि दो नाबालिग का वर्सोना के एक सैलून में मेकअप किया जा रहा है। प्रीति ने बताया कि, ” मैं वहां इस संदेह पर गई थी कि कहीं लड़कियों को वेश्यावृति के लिए तो तैयार नहीं किया जा रहा है? लेकिन मैंने वहां एक और अनुभव किया कि जैसा मैंने सोचा था, उससे अधिक बड़ा यह रैकेट है। वहां तीन आदमी सैलून स्टॉफ को यह बता रहे थे कि मेकअप कैसे करना है। जब मैंने उनसे पूछा तो बताया कि बच्चों को उनके परिवार के पास अमेरिका भेजा जा रहा है। मैंने उन्हें अपने साथ पुलिस के पास चलने को कहा, लेकिन उन्होंने साथ जाने से इंकार कर दिया। किसी तरह मैं दो लोगों को रोक पाई और पुलिस को बुला लिया। हालांकि, तीसरा व्यक्ति लड़कियों के साथ बचकर निकल गया।” इसके बाद पुलिस ने एक सब इंस्पेक्टर के बेटे आमिर खान के साथ ताजुद्दीन खान, अफजल शेख और रिजवान छोटनी को गिरफ्तार किया।